Document ID: 31998D0271

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1998 για την τροποποίηση, για τρίτη φορά, της απόφασης 97/285/ΕΚ για ορισμένα προστατευτικά μέτρα που αφορούν την κλασική πανώλη των χοίρων στην Ισπανία (Κείμενο που παρουσιάζει ενδιαφέρον για τον ΕΟΧ) (98/271/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι στην Ισπανία εκδηλώθηκαν κρούσματα κλασικής πανώλης των χοίρων 7
ότι λόγω του εμπορίου ζώντων χοίρων, σπερμάτων, εμβρύων και ωαρίων, τα κρούσματα αυτά ενδεχομένως να θέσουν σε κίνδυνο τις αγέλες άλλων κρατών μελών 7
ότι η Ισπανία έλαβε μέτρα στο πλαίσιο της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμιση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι, λόγω της κατάστασης της νόσου, η Επιτροπή εξέδωσε την απόφαση 97/285/ΕΚ, της 30ής Απριλίου 1997, για ορισμένα προστατευτικά μέτρα που αφορούν την κλασική πανώλη των χοίρων στην Ισπανία (4) 7
ότι, λόγω της εξέλιξης της νόσου, η Επιτροπή εξέδωσε την απόφαση 97/446/ΕΚ (5) και την απόφαση 98/93/ΕΚ (6), για την τροποποίηση της απόφασης 97/285/ΕΚ 7
ότι η Ισπανία έχει εφαρμόσει το εθνικό πρόγραμμα επιτήρησης για την κλασική πανώλη των χοίρων που θεσπίσθηκε με την απόφαση 98/176/ΕΚ της Επιτροπής (7) 7
ότι, υπό το φως της εξέλιξης της νόσου, είναι αναγκαία η τροποποίηση, για τρίτη φορά, των μέτρων που εκδόθηκαν με την απόφαση 97/285/ΕΚ 7
ότι, κατά τη διάρκεια εφαρμογής του εθνικού προγράμματος επιτήρησης, δεν ανιχνεύθηκαν αντισώματα κατά του ιού της κλασικής πανώλης των χοίρων σε χοίρους που εκτρέφονται στις επαρχίες της Σεγκόβια, της Μαδρίτης και του Τολέδο 7 ότι, κατά συνέπεια, φαίνεται δικαιολογημένη η αποστολή χοίρων για εκτροφή και παραγωγή από τις επαρχίες αυτές προς την υπόλοιπη Ισπανία εφόσον εφαρμόζονται μέτρα για την πρόληψη της εξάπλωσης της νόσου 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση της Επιτροπής 97/285/ΕΚ τροποποιείται ως εξής:
1. Η ακόλουθη παράγραφος προστίθεται στο άρθρο 1:
«5. Κατά παρέκκλιση των διατάξεων της παραγράφου 4, η Ισπανία δεν αποστέλλει χοίρους για εκτροφή και παραγωγή από τις περιοχές που περιγράφονται στο παράρτημα 2 σε άλλα τμήματα της Ισπανίας, εκτός εάν:
α) οι χοίροι αυτοί προέρχονται από εκμετάλλευση αποστολής, στην οποία:
- παρέμειναν κατά τη διάρκεια τριάντα τουλάχιστον ημερών, ή από τη γέννηση τους, εφόσον έχουν ηλικία μικρότερη των τριάντα ημερών,
- έχουν διεξαχθεί ορολογικές δοκιμασίες για την κλασική πανώλη των χοίρων σύμφωνα με το παράρτημα IV της οδηγίας 80/217/ΕΟΚ, με αρνητικό αποτέλεσμα, κατά τη διάρκεια των τριάντα ημερών πριν την αποστολή,
- έχει πραγματοποιηθεί επιθεώρηση όλων των χοίρων της εκμετάλλευσης και κλινική εξέταση των προς μετακίνηση χοίρων, συμπεριλαμβανομένης της λήξης της θερμοκρασίας ενός ποσοστού των χοίρων αυτών από επίσημο κτηνίατρο εντός του τελευταίου εικοσιτετραώρου πριν την αποστολή 7
β) κάθε ένας από τους χοίρους αυτούς σημειώνεται με ενώτιο που επιτρέπει την ταυτοποίηση της εκμετάλλευσης αποστολής 7
γ) οι χοίροι αυτοί μεταφέρονται απευθείας από την εκμετάλλευση αποστολής στην εκμετάλλευση προορισμού με επίσημα σφραγισμένα οχήματα 7
δ) οι χοίροι αυτοί παραμένουν στην εκμετάλλευση προορισμού επί 30 τουλάχιστον ημέρες και κανένας χοίρος δεν μπορεί να εγκαταλείψει την εκμετάλλευση αυτή κατά τη διάρκεια της περιόδου αυτής, εκτός εάν αποσταλεί κατευθείαν για σφαγή.»
2. Στο άρθρο 5 παράγραφος 1, οι λέξεις «παράρτημα ΙΙ» αντικαθίστανται από τις λέξεις «παράρτημα ΙΙΙ».
3. Το παράρτημα Ι αντικαθίσταται από το παράρτημα Ι και το παράρτημα ΙΙ της παρούσας απόφασης.
4. Το παράρτημα ΙΙ καθίσταται παράρτημα ΙΙΙ.
Άρθρο 2
Τα κράτη μέλη τροποποιούν τα μέτρα που εφαρμόζουν στο εμπόριο προκειμένου να ευθυγραμμιστούν προς την παρούσα απόφαση. Ενημερώνουν αμελλητί την Επιτροπή σχετικά με την τροποποίηση αυτή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Απριλίου 1998.

Labels: 18
6